RAPORT DE SPECIALITATE
la proiectul de hotărâre privind aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963
Subsemnatul, HULEA Traian, Secretarul General al Comunei Șoldanu, 
Văzând:
· Adresa Ministerului Muncii și Solidarității Sociale nr. 2023/DIB/26.10.2022, înregistrată la Primăria Comunei Șoldanu cu nr. 6939 din 08.11.2022;
· Hotărârea Consiliului Local al Comunei Șoldanu nr. 30 din 20.04.2022 privind aprobarea Organigramei resurselor umane și Statului de funcții de la nivelul Primăriei Comunei Șoldanu, Județul Călăraşi, în anul 2022;
· Proiectul de hotărâre înregistrat în registrul pentru evidența proiectelor de hotărâri ale Consiliului local al Comunei Șoldanu cu nr. 80 din 16.11.2022 privind aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963;
· Referatul de aprobare înregistrat la Primăria Comunei Șoldanu cu nr. 7135 din 18.11.2022, elaborat de inițiatorul proiectului, Viceprimarul cu atribuții de primar al comunei Șoldanu, Valeriu MUSTĂȚEA, prin care se propune aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963.
Analizând temeiul juridic al inițierii, conținut de prevederile:
· art. 129 alin. (1), alin. (2) lit. e), alin. (9) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Luând act de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Față de elementele de drept și de fapt prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, constat că proiectul de hotărâre propus pentru aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963, nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma propusă de inițiator de către Consiliul Local al Comunei Șoldanu, prin hotărâre adoptată cu majoritate simplă.

Secretarul General al Comunei Șoldanu,
Traian HULEA
